આ ગોઝારા અકસ્માતમાં માળિયામિંયાણા નેશનલ હાઈવે પર દેવ સોલ્ટ કારખાના પાસે ખંભાતના પાનસાથી કચ્છમાં જતાં બે પરિવારના ૧૮ જેટલા સભ્યો ચા-નાસ્તો કરવા બે રિક્ષાઓ ઊભી રાખતા અને તેની સાથે સેવાર્થે આવેલ બોલેરો કાર આ ત્રણ વાહનો ઊભા હતા ત્યારે પાછળથી કાળમુખા ટેન્કરે આવી ત્રણે વાહનોને કચડી નાખતા પાંચ લોકોના ઘટનાસ્થળે  કમકમાટી ભર્યા મોત નીપજ્યા હતા જ્યારે અન્ય ઈજાગ્રસ્તોને હોસ્પિટલમાં સારવાર માટે ખસેડતા બે વ્યક્તિને સારવાર મળે તે પહેલા શ્વાસ છોડી દીધા હતા ત્યારે બીજા ઈજાગ્રસ્તોને ગંભીર ઈજાઓ હોવાથી મોરબીથી વધુ સારવાર માટે રાજકોટની હોસ્પિટલમાં રિફર કરાયા હતા.